text: [{"text_idx": "#000000", "text": "Vit tru\u0301gva, at or\u00f0 Guds er livandi og hevur kraft. Ti\u0301 vilja vit heita a\u0301 samkomuna, at lesa hendan tekstin, i\u0301 teirri vo\u0301n at teksturin, vi\u00f0 kraft Heilaga Andans kann uppbyggja, troysta, stu\u00f0la og a\u0301minna okkum i\u0301 hesum \u00f8rkymlandi d\u00f8gnum."}, {"text_idx": "#000001", "text": "Hv\u00f8r tru\u0301\u00f0i ti\u0301, i\u00f0 vit hoyrdu, og hv\u00f8rjum var\u00f0 armur HARRANS opinberur! Hann rann upp sum veik planta fyri a\u0301sjo\u0301n Hansara, sum ro\u0301tskot u\u0301r turrari j\u00f8r\u00f0; Hann var ikki fagur og hev\u00f0i onga dy\u0301rd; vit so\u0301u Hann, men Hann sa\u0301 ikki so u\u0301t, at vit kundu hava tokka til Hansara. Vanvirdur var Hann \u2013 fo\u0301lk vendi s\u00e6r fra\u0301 Honum \u2013 ma\u00f0ur, fullur av pi\u0301num og kunnigur vi\u00f0 sju\u0301ku; Hann var sum ein, i\u00f0 fo\u0301lk fjalir andliti\u00f0 fyri, vanvirdur, vit rokna\u00f0u Hann fyri einki. Men ta\u00f0 vo\u0301ru sju\u0301kur okkara, i\u00f0 Hann bar, ta\u00f0 vo\u0301ru pi\u0301nur okkara, i\u00f0 Hann leg\u00f0i a\u0301 Seg \u2013 og vit hildu Hann vera heims\u00f8ktan, slignan og pla\u0301ga\u00f0an av Gudi. Men Hann var\u00f0 s\u00e6rdur fyri brot okkara, sora\u00f0ur fyri misger\u00f0ir okkara; straffin var\u00f0 l\u00f8gd a\u0301 Hann, so vit skuldu hava fri\u00f0, og vi\u00f0 sa\u0301rum Hansara eru vit gr\u00f8dd. Vit viltust \u00f8ll av lei\u00f0 sum sey\u00f0ur, vit vendu okkum hv\u00f8r si\u0301n veg; men HARRIN l\u00e6t falla a\u0301 Hann skyldina, i\u00f0 la\u0301 a\u0301 okkum \u00f8llum. Hann var\u00f0 illa vi\u00f0farin, og Hann bar ta\u00f0 stillur, Hann l\u00e6t ikki upp munnin \u2013 sum lamb, i\u00f0 ver\u00f0ur leitt avsta\u00f0 at ver\u00f0a dripi\u00f0, og sum sey\u00f0ur, i\u00f0 tegir, ta\u0301i\u00f0 teir royta hann \u2013 Hann l\u00e6t ikki upp munnin. Vi\u00f0 treinging og do\u0301mi var\u00f0 Hann tikin burt \u2013 men hv\u00f8r a\u0301 d\u00f8gum Hansara hugsa\u00f0i ta\u00f0, at ta\u0301i\u00f0 Hann var\u00f0 ryktur burt u\u0301r landi teirra, sum liva, var ta\u00f0 fyri brot fo\u0301lks mi\u0301ns, pla\u0301gan ra\u0301mti Hann! Teir \u00e6tla\u00f0u Honum gr\u00f8v millum hinar gudleysu; men hja\u0301 einum ri\u0301kum var Hann i\u0301 dey\u00f0anum \u2013 ti\u0301 Hann hev\u00f0i ongan o\u0301r\u00e6tt gj\u00f8rt, og svik var ikki i\u0301 munni Hansara. Ta\u00f0 var vilji HARRANS at sora Hann, Hann slo\u0301 Hann vi\u00f0 sju\u0301ku; ta\u0301i\u00f0 sa\u0301l Hansara hev\u00f0i fullf\u00f8rt skyldofri\u00f0, skuldi Hann si\u0301ggja avkom og liva leingi, og vilji HARRANS skuldi hava framgongd vi\u00f0 hond Hansara. Aftur fyri at sa\u0301l Hansara hevur havt m\u00f8\u00f0i, skal Hann fa\u0301a ta\u00f0 at si\u0301ggja, sum Hann mettast av; harvi\u00f0, at tey kenna Hann, skal hin r\u00e6ttvi\u0301si, t\u00e6nari Mi\u0301n, r\u00e6ttvi\u0301sgera mong, Hann, sum bar misger\u00f0ir teirra. Ti\u0301 skal Eg geva Honum hini mongu i\u0301 lut, og sterkar skal Hann fa\u0301a sum fong \u2013 aftur fyri at Hann t\u00f8mdi sa\u0301l Si\u0301na til dey\u00f0an og var\u00f0 rokna\u00f0ur millum brotsmenn, Hann, sum to\u0301 bar synd mangra og ba\u00f0 fyri brotsmonnum."}, {"text_idx": "#000002", "text": "Minnist til at bi\u00f0ja fyri hv\u00f8rjum \u00f8\u00f0rum!"}]